**Informació bàsica per a alumnes nous – Facultat d’Educació (UIB)**

Benvinguts/Benvingudes, i moltes gràcies per haver triat la Facultat d’Educació per als vostres universitaris. Podeu consultar tota la informació sobre la Facultat i els estudis que ofereix al **web**: **feducacio.uib.cat**.

A continuació, trobareu algunes indicacions específiques per començar el curs:

**+Actes de benvinguda**

La Facultat d’Educació organitza les **jornades d’acollida el primer dia del curs,** el **12 de setembre de 2025**, a les seus de **Palma, Eivissa i Menorca**. Aquestes jornades tenen com a objectiu orientar-vos en l’inici del curs i les activitats es planifiquen en l’horari de classe. Hi participaran l’equip del deganat, professors i alumnes de cursos superiors.

L’assistència a les jornades és obligatòria i cada estudiant matriculat a la Facultat d’Educació tendrà un codi QR personal de la Facultat d’Educació per identificar-se. Aquest codi QR us arribarà a l’adreça electrònica abans de la data prevista de la jornada.

**+ Recomanacions del centre per a la matrícula**

Les assignatures dels estudis de grau tenen un grup matriculable (o grup gran). En aquesta agrupació, es desenvolupen les classes teòriques i les activitats d’avaluació. També tenen un o més grups mitjans, que heu de triar en haver-vos matriculat del grup gran. En aquestes agrupacions, es desenvolupen els seminaris, tallers…

Per evitar coincidències horàries, abans de formalitzar la matrícula heu de **consultar els horaris** **de tots els grups grans de les assignatures** de què us heu de matricular, **i dels grups mitjans** que heu de triar després d’haver formalitzat la matrícula, especialment si són assignatures de cursos diferents.

Us recomanam que trieu els grups **mitjans immediatament després d’haver formalitzat la matrícula**, ja que els grups es trien per ordre d’arribada i tenen un nombre màxim de places.

Finalment, recordau que podeu canviar d’assignatures i grups mitjans durant el període de modificació de la matrícula per evitar coincidències horàries. Si no queden places en els grups que volíeu triar, podreu demanar un canvi de grup, sempre que acrediteu un motiu justificat durant el termini establert.

**+ Informació específica per als estudis de la Facultat d’Educació**

A continuació, us donam algunes indicacions específiques per als vostres estudis:

**Grau d’Educació Infantil**

En el primer curs, s’imparteixen dos grups: 01 grup en horari de matí i 02 grup en horari d’horabaixa. S’han de triar totes les assignatures del mateix grup.

**Grau d’Educació Primària**

En el primer curs, s’imparteixen tres grups: 03 grup en horari de matí, i 02 i 04 grup en horari d’horabaixa. S’han de triar totes les assignatures del mateix grup.

**Grau d’Educació Social (presencial)**

Hi ha un únic horari, que inclou assignatures que s’imparteixen el matí i d’altres que s’imparteixen l’horabaixa. Els grups són el 01 i el 03, depenent de l’assignatura.

De l’assignatura de 1r curs 21901 - Documentació i Comunicació Científica, s’ofereix un grup 2, per si es vol cursar l’assignatura en llengua anglesa.

**Grau d’Educació Social (en línia)**

Aquesta modalitat té sessions presencials obligatòries:

1. Cada assignatura té 4 sessions d’assistència obligatòria:
	1. 3 sessions síncrones a distància de 2 hores (l’alumne podrà triar connectar-se a la sessió del matí o a la de l’horabaixa)
	2. 1 sessió presencial de 3 hores, per a la qual l’alumne pot triar ser-hi en persona al campus o a les seus universitàries de Menorca o Eivissa i Formentera. Aquesta sessió serà, preferentment, en horari d’horabaixa
2. Els exàmens seran presencials al campus o a les seus universitàries de Menorca o Eivissa i Formentera. En general, els exàmens seran l’horabaixa.
3. L’alumnat podrà consultar totes les sessions, en qualsevol modalitat, i els exàmens al seu horari dins Acadèmic, i també estaran publicades a la web de la Universitat.
4. Hi ha un grup únic de matrícula, el grup 50.

**Grau de Pedagogia**

Hi ha un únic horari, que inclou assignatures que s’imparteixen al matí i d’altres que s’imparteixen l’horabaixa. Els grups són l’1 i el 2, depenent de l’assignatura.

A l’assignatura de 1r curs 21901 - Documentació i Comunicació Científica, el grup 2 s’imparteix en llengua anglesa.

**Grau de Ciències de l’Activitat Física i l’Esport**

Aquest curs, el 2025-26 s’implanta el 2n curs d’aquests estudis.

Només hi ha un grup de matrícula, el grup 1, i les assignatures s’imparteixen en horari de matí.

**Doble titulació: grau d’Educació Infantil i grau d’Educació Primària**

Aquest curs, el 2025-26, s’implanta el 4t curs d’aquesta doble titulació.

Els grups de matrícula d’aquests estudis són compartits amb el grau d’Educació Infantil i el grau d’Educació Primària.

Grup 1: les assignatures compartides amb el grau d’Educació Primària

Grup 3: les assignatures compartides amb el grau d’Educació Infantil

Les assignatures s’imparteixen majoritàriament en horari de matí, però també hi ha assignatures que s’imparteixen en horari d’horabaixa.

**+ Com podeu augmentar les opcions d’èxit als estudis?**

Per començar amb bon peu a la UIB i treure el millor rendiment a la vostra feina el primer curs, us RECOMANAM que us apunteu al **Programa de tutories entre iguals**, en què alumnes de cursos més avançats us ajudaran durant tot l’any.

**+ Què podeu fer si teniu dubtes?**

En cas que tengueu algun dubte sobre temes administratius (reconeixements, beques, etc.), podeu enviar un correu electrònic a secretaria.gc@uib.es o telefonar al 971 17 95 50.

En cas que tengueu algun dubte acadèmic (assignatures, programa de tutories entre iguals, etc.), pots adreçar-vos al cap d’estudis de la titulació:

* Doble titulació: grau d’Educació Infantil i grau d’Educació Primària: **Llorenç Gelabert Gual** llorens.gelabert@uib.cat
* Grau d’Educació Infantil: **Maria del Mar Oliver Barceló** mm.oliver@uib.cat
* Grau d’Educació Primària: **Sara Bagur Pons** sara.bagur@uib.cat
* Grau d’Educació Social (presencial i en línia): **Margarita Vives Barceló** marga.vives@uib.cat
* Grau de Ciències de l’Activitat Física i de l’Esport: **Pere Palou Sampol** pere.palou@uib.cat
* Grau de Pedagogia: **Albert Flexas Oliver** albert.flexas@uib.cat